एभिन्युज टेलिभिजनएसिया कप छनोटको लागि नेपाली टोलीको घोषणा, विनोद र सागरको पुनरागमन - एभिन्युज टेलिभिजन
काठमाडौं : मलेसियामा अगष्ट अन्तिम साताबाट आयोजना हुने एसिया कपको छनोटको लागि नेपाली टोलीको घोषणा भएको छ । नेपाली टोलीका मुख्य प्रशिक्षक जगत टमटा र कप्तान पारस खड्काको छनोट समितिले शनिबार १५ सदसीय नेपाली टोलीको घोषणा गरेको हो ।
बन्द प्रशिक्षणमा आएका १९ खेलाडीबाट १५ सदस्सीय टोलीको घोषणा भएको हो । टोलीमा कप्तान पारस खड्का, उपकप्तान ज्ञानेन्द्र मल्ल, अनिलकुमार साह, बसन्त रेग्मी, विनोद भण्डारी, दिपेन्द्रसिंह ऐरी, करन केसी, ललित भण्डारी ललित नारायण राजवंशी, आरिफ शेख, रोहित कुमार पौडेल, सागर पुन, सन्दिप लामिछाने, सोमपाल कामी र सुवाश खकुरेल छन् ।
यस्तै वैकल्पिक खेलाडीमा किशोर महतो, प्रदीप ऐरी, सुनिल धमाला र शुसान्त भारी छन् । नेपाली टोलीमा विनोद भण्डारी र सागर पुनले पुनरागमन गरेका हुन् । नेदरल्याण्ड र लर्ड्स भ्रमणमा दुवै खेलाडी परेका थिएनन् । एशिया कपको छनोट अघि टोलीले श्रीलंकामा ३ वटा अभ्यास खेल खेल्नेछ । अभ्यासका लागि टोली सोमबार श्रीलंका जादैछ ।
अभ्यास खेलपछि नेपाली टोली २७ अगष्टमा मलेसिया जानेछ । छनोट खेलमा नेपालले संयुक्त अरब ईमिरेन्टेस, हङकङ, ओमान, सिगांपुर र मलेसियासँग प्रतिस्पर्धा गर्नेछ । प्रतियोगिताको विजेता टोली भारत र पाकिस्तान रहेको समूह ए मा पर्नेछ । एशिया कपको छनोट खेल अगष्ट २७ देखि सेप्टेम्बर ६ सम्म हुनेछ ।
काठमाडौं : लेग स्पिनर सन्दीप लामिछाने टी टेन क्रिकेट लिग खेल्न‘युएई’ प्रस्थान गरेका छन् । नोम्भेम्बर २१ देखि डिसेम्बर २ ...